16. ΑΝΑΓΚ. ΝΟΜΟΣ υπ’ αριθ. 2218 της 14/16 Φεβρ. 1940 Περί συμπληρώσεως των περί προσλήψεως προσωρινών αναπληρωτών διανομέων κειμένων διατάξεων. Άρθρον μόνον.-1.Επιτρέπεται η πρόσληψις αναπληρωτών διανομέων αντί των μονίμων ή δοκίμων διανομέων πάσης κατηγορίας και τάξεως, απουσιαζόντων λόγω στρατεύσεως ή αδείας ή κωλυομένων, οπωσδήποτε της υπηρεσίας των, ως και εν περιπτώσει κενώσεως θέσεως τούτων, μέχρι της επανόδου των απουσιαζόντων ή κωλυομένων οπωσδήποτε, ή της πληρώσεως της θέσεως δια της προσλήψεως αντιστοίχως δοκίμων. 2.Οι προσλαμβανόμενοι προσωρινοί αναπληρωταί διανομέων θα λαμβάνωσιν αποδοχάς δοκίμου αντιστοίχου κατηγορίας και τάξεως, απολυόμενοι δε ουδεμιάς δικαιούνται αποζημιώσεως. 3.Η έγκρισις της μισθοδοσίας των ούτω προσλαμβανομένων αναπληρωτών γίνεται δι’ αποφάσεως του Υπουργού. 4.Αι αποδοχαί των συνεπεία στρατεύσεως μονίμων διανομέων προσληφθέντων ήδη προσωρινών αναπληρωτών καταβληθήσονται μετά προηγουμένην έγκρισιν του Υπουργού, αφ’ ης και δι’ α χρονικά διαστήματα υπηρέτησαν. 5.Πάσα διάταξις αντικειμένη εις τον παρόντα Νόμον καταργείται. Η ισχύς του παρόντος έρχεται από της δημοσιεύσεως αυτού εις την Εφημερίδα της Κυβερνήσεως. Αι διατάξεις του ανωτέρω άρθρου μόνου διετηρήθησαν εν ισχύϊ δια του Β.Δ. 14/14 Μαρτ. 1952 μόνον όσον αφορά το εν τω τελευταίω τούτω περιοριστικώς αναφερόμενον προσωπικόν. 